ועדת העבודה, הרווחה והבריאות, כנסת 18, פרוטוקול מספר 698, 2012-05-14 13:30

חיים כץ: צהרים טובים.

חיים כץ: יום שני, כ"ב באייר, ה-14 במאי 2012 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום תיקון טעויות בחוק להגברת האכיפה של דיני העבודה, התשע"ב-2012.

חיים כץ: גברתי היועצת המשפטית.

נועה בן שבת: אנחנו מדברים כאן על תיקונים לפי סעיף 10 לפקודת סדרי שלטון ומשפט.

נועה בן שבת: אנחנו מדברים על תיקונים טכניים בלבד.

נועה בן שבת: הוועדה צריכה לבדוק ולאשר שאנחנו אכן מדברים בתיקונים טכניים.

נועה בן שבת: כמובן שכל תיקון מהותי, משהו שלא חשבו עליו או שכחו, צריך לעבור בשלוש קריאות.

נועה בן שבת: אנחנו מדברים על תיקונים טכניים בלבד.

נועה בן שבת: אנחנו מדברים כאן על תיקון והאפשרות להגיש ערר על הטלת עיצום כספי.

נועה בן שבת: נושא שאושר בתחילת הדרך ושם מדובר על מעביד או על מזמין.

נועה בן שבת: כמובן שגם המנהל הכללי, בסוף דיוני הוועדה התאפשר להטיל גם עליו עיצום כספי וכמובן שהתכוונו שגם לו תהיה זכות ערעור.

חיים כץ: זה תיקון טכני?

נועה בן שבת: אני אומר לך מדוע מדובר בתיקון טכני.

נועה בן שבת: אחרי כן כשדובר על תוצאות הערעור, דיברו גם על כך שכאשר ידובר על הטלת עיצום כספי, יאמרו שיוטל עיצום כספי על המנהל הכללי וגם אם הוגש ערר.

נועה בן שבת: מדובר גם על זה.

חיים כץ: מי יגיד שזה תיקון טכני?

דן אורן: לפי החוק זה תיקון טכני כיוון שזאת השמטה.

חיים כץ: אני לא חושב שזה עניין טכני.

נועה בן שבת: אם לא, אפשר לא לאשר את הפסקה הזאת.

חיים כץ: מהי הפסקה השנייה?

נועה בן שבת: בסעיף 56, הפסקאות סומנו לא נכון.

נועה בן שבת: סומן כאילו יש פסקה (1) אבל למעשה אין עוד פסקאות.

חיים כץ: לזה ודאי אין התנגדות לא למשרד המשפטים ולא למישהו אחר.

דן אורן: אין לנו התנגדות בכלל.

חיים כץ: אני מבין.

חיים כץ: אני גם מבין מהיכן זה בא.

נועה בן שבת: גם בכותרת השוליים בתיקון לחוק עסקאות גופים ציבוריים, הייתה טעות.

נועה בן שבת: בנוסח כפי שעבר יוצא כאילו חוזרים פעמיים על אותן מלים בכותרת השוליים.

דוד ימין: אני יכול לנסות להסביר למה זה טכני?

חיים כץ: בסדר.

עו"ד דוד ימין: הטלת עיצום כספי על מנהל בתאגיד, זה עניין של הרחבת אחריות.

עו"ד דוד ימין: אחריות מורחבת.

עו"ד דוד ימין: אם אנחנו נותנים לתאגיד את הזכות לערער, זה בלתי נתפס שלא ניתן למי שהאחריות שלו הורחבה את אותה זכות.

חיים כץ: הבנתי את דבריך אבל זה לא תיקון טכני.

חיים כץ: זה תיקון מהותי.

חיים כץ: שיעשה חושבים פעמיים לפני שהוא חותם על מכרז והוא לא מכרז רווח.

דן אורן: לפי הסעיף מכוחו מובאים כל התיקונים, אם המקרה הוא מקרה שבו יש השמטה שלא בכוונה של משהו, וזה ברור שלכך התכוון המחוקק.

חיים כץ: לא, לא ברור.

חיים כץ: אני הייתי שם.

נועה בן שבת: השאלה אם הוועדה חשבה שאפשר להטיל עיצום כספי ולא לתת זכות ערעור.

חיים כץ: כן.

דן אורן: זה הגיוני שהוועדה תחשוב כך?

חיים כץ: הוועדה חשבה עד שהמדינה הסכימה לכלול את עובדי המדינה בחוק הזה.

חיים כץ: הוועדה חשבה שאותו עובד מדינה לפני שהוא עושק עובדים, יחשוב שמונה פעמים לפני שהוא חותם על מכרז שעושק עובדים.

דן אורן: זה לא סותר.

חיים כץ: זה סותר.

חיים כץ: אנחנו נעשה תיקון לשני הסעיפים הטכניים.

נועה בן שבת: זאת אומרת לפסקה (2) שמתקנים את סעיף 56 ולא לסעיף 18, למרות שנראה לי שאם יש עיצום כספי, צריכה להיות זכות ערר.

חיים כץ: בסדר גמור.

נועה בן שבת: יכול להיות שאפשר לתקן אותו בשלוש קריאות.

חיים כץ: נכון.

חיים כץ: המדינה תגיש הצעת חוק לתקן בשלוש קריאות.

חיים כץ: זה יבוא לוועדה.

נועה בן שבת: גם תחילתו של תיקון הטעות, אנחנו מבקשים שיהיה ביום תחולתו של החוק.

נועה בן שבת: החוק עומד להיכנס לתוקף.

חיים כץ: אנחנו מסכימים לזה.

דן אורן: אם כן, רק פסקה (2)?

חיים כץ: כן, ויום תיקון הטעות.

נועה בן שבת: יש כאן שני תיקונים טכניים ותחילתו של תיקון הטעות.

חיים כץ: למען הסר ספק, תקריאי אותם.

נועה בן שבת: החלטה בדבר תיקון טעויות בחוק להגברת האכיפה של דיני העבודה, התשע"ב-2011 1.

נועה בן שבת: בחוק להגברת האכיפה של דיני העבודה, התשע"ב-2011 (להלן – החוק) – בסעיף 56 (א) ברישא, במקום "(1) בסעיף 2ב" צריך להיות "בסעיף 2ב".

נועה בן שבת: (ב) פסקת משנה (א) תסומן "(1)" ובה, במקום "העבודה – תנאי לעסקה עם גוף ציבורי", צריך להיות "העבודה".

נועה בן שבת: (ג) פסקאות משנה (ב) ו-(ג) יסומנו "(2)" ו-"(3)" בהתאמה.

נועה בן שבת: (ד) פסקת משנה (ד) תסומן "(4)" ותת פסקאות (1) עד (3) שבה יסומנו "(א)", "(ב)" ו-"(ג)", בהתאמה.

נועה בן שבת: 2.

נועה בן שבת: תחילתו של תיקון הטעות ביום תחילתו של החוק.

חיים כץ: אנחנו מצביעים.

חיים כץ: בעד אישור התיקון – פה אחד התיקון אושר

חיים כץ: תודה רבה.

חיים כץ: כל חברי הכנסת שנמצאים כאן תמכו בתיקוני הטעויות הטכניות והן יתוקנו.

חיים כץ: הישיבה נעולה.